L'assignació dels nous drets es basa, com a norma general, en el nombre d'hectàrees admissibles a disposició dels agricultors l'any 2015, primer any d'aplicació del règim.
Un dret de pagament bàsic correspon a una hectàrea admissible.
És important destacar que cada parcel·la/recinte declarat a l'any 2015 té assignada una regió segons el model de regionalització, on s'assignen drets de pagament bàsic per les hectàrees admissibles de les diferents regions què formen l'explotació i que els drets només es poden utilitzar en la regió a què han estat assignats.
El valor unitari inicial dels drets de pagament bàsic es calcula prenent com a referència els pagaments rebuts en la campanya 2014, abans de reduccions i exclusions, corresponents principalment a l'ajut de pagament únic i el 51,32% de la prima de vaca alletant i de la prima complementària a la vaca alletant.
El valor unitari dels drets de pagament bàsic calculat per cada persona beneficiària mitjançant el mecanisme de "convergència" tendirà a aproximar-se anualment i fins a l'any 2019 al valor mitjà de la regió en la qual s'ha assignat el dret.
Per poder rebre drets de pagament bàsic per assignació o transferència, cal complir els requisits següents:
Persona titular d'una explotació agrícola o ramadera que exerceix l'activitat agrària sobre les superfícies que declara, que pot consistir en la cria o cultiu de productes agraris o la conservació de la superfície agrària en un estat adequat per a ser cultivada o pasturada i que no exerceix cap de les activitats considerades excloses del pagament dels ajuts directes de la PAC recollides en el RD 1075/2014 de 19 de desembre.
En els casos d'incorporacions per primera vegada a l'activitat agrària ("nous productors incorporats l'any 2015"), ha d'acreditar la condició d'agricultor actiu com a molt tard en el segon període impositiu següent al primer any de sol·licitud.
Per ser considerada "nou productor", la persona sol·licitant no ha d'haver presentat la sol·licitud única des de la campanya 2012, inclosa.
Per tenir accés a l'ajut de pagament bàsic, la persona sol·licitant ha d'haver tingut dret a rebre pagaments, abans de reduccions o exclusions, d'ajuts directes l'any 2013 (clau).
Es transmet el dret a percebre l'ajut 2013 al receptor/a (cessionari/ària), en els següents tipus de cessions de drets de pagament únic presentades en la campanya 2014:
La transmissió de la clau la fa d'ofici el Departament d'Agricultura, de manera que el/la cessionari/ària de la transferència de drets de pagament únic 2014 no ha de justificar documentalment el seu compliment.
Es pot adquirir la clau mitjançant al·legacions en la campanya 2015, que es puguin acollir als casos establerts:
En els canvis de titularitat, com ara herències, transmissions entre vius, cessament anticipat, fusions, escissions, canvis de denominació jurídica o de l'estatut jurídic de l'explotació, la transmissió de la clau es farà de manera directa.
En compravendes, finalitzacions d'arrendament i nous arrendaments, quan el/la cessionari/ària final no tingui clau, s'ha de formalitzar la clàusula contractual privada prevista a l'article 24.8 del Reglament delegat de la Comissió 639/2014, de manera que el/la cedent transfereixi al/a la cessionari/ària el dret a percebre ajuts a l'any 2013.
És el nombre d'hectàrees declarades i determinades a l'any 2013 en la sol·licitud única.
El cupo es transmet segons els casos següents:
En els casos d'herències, transmissions entre vius, cessament anticipat, fusions, escissions i canvis de denominació jurídica o de l'estatut jurídic de l'explotació, la transmissió del cupo es farà de manera directa.
En compravendes i finalitzacions d'arrendament, s'ha de formalitzar la clàusula contractual de l'article 20 del Reglament delegat 639/2014, i, en casos d'arrendaments, la clàusula contractual privada de l'article 21 del mateix Reglament.
El cupo transmès genera els drets de pagament bàsic que corresponguin al/ a la cessionari/ària final.
Els imports percebuts abans de reduccions i exclusions en la campanya 2014 dels ajuts de pagament únic, el 51,3% de l' ajut de prima de vaca alletant i el de la prima complementària a la vaca alletant computen per al càlcul del valor inicial dels drets de pagament bàsic.
El traspàs dels imports percebuts l'any 2014 associats al nombre d'hectàrees transferides es formalitza amb les clàusules contractuals de l'article 20 (compravendes o finalitzacions d'arrendaments) i 21 (arrendaments) del Reglament delegat 639/2014.
Per a l'assignació de drets de pagament bàsic, les persones titulars d'explotacions presenten la declaració única agrària i sol·liciten l'admissió al règim de pagament bàsic i l'ajut de pagament bàsic.
Quan s'hagi produït un traspàs de l'explotació total o parcial, és la persona cessionària final, amb l'autorització expressa de la persona cedent, qui presenta la sol·licitud d'assignació l'any 2015.